Hølje Gonge

Hølje Nirison Gonge (også skrevet Gaange og Gånge, også kjent som Holje Neresen, født 28. februar 1819 på Haugestaul i Seljord, død 25. februar 1889) var en norsk dikter, treskjærer og felemaker.

Han ble lam fra livet og ned i 10-12-årsalderen, men klarte å livnære seg og søsteren med treskjærerkunsten sin. Han arbeidet hjemme fra gården Gonge i Seljordsheia. Han laget roseskurd, øskjer, brudeskrin og feler, og fikk med årene godt ry.

Et av arbeidene hans, en treetasjers tine ble utstilt på Verdensutstillingen i London i 1851, der den vant andrepremie.

Bygdefolket i Seljord samlet seg ofte i Hølje Gonges hjem for å fortelle sagn og historier, og Gonge sørget for å skrive dem ned. Disse ble senere delt med folkeminnesamlere som Hans Ross, Magnus Brostrup Landstad og Olea Crøger. Gogne diktet også selv, og Gagnåsvisa er hans mest kjente dikt.

Referanser

Eksterne lenker 
 

Norske treskjærere
Norske felemakere
Personer fra Seljord kommune